钦定古今图书集成/历象汇编/庶征典/第131卷 > 王充论衡 > 《河防行》金·刘迎
## 钦定古今图书集成/历象汇编/庶征典/第131卷 > 王充论衡 > 《河防行》金·刘迎

“南州一雨六十日，所至川源皆汎溢。黄河适及秋水
时，夜来决破陈河堤。河神凭陵雨师借，晚未及晴昏
复下。传闻一百五十邨，荡尽田园及卢舍。我闻禹时
播河为九河，一河既满还之他。川平地迥势随弱，安
流是以无惊波。祗今茫茫馀故迹，未易区区议疏辟。”
三山桥坏势益南，所过泥沙若山积。大梁今世为陪
京，财赋百万资甲兵。高谈泥古不须尔，且要筑堤三
百里。郑为头，汴为尾，准备他时涨河水。